“Cap nen vol una mare 10”\n“Cap nen vol una mare 10” FOTO: MARC ROVIRA\nLa manera de curar una por és posant-la davant. No hi ha cap altra manera. Imagina que al teu fill li fa por la foscor. Molt bé, doncs proposa-li que imagini una pel·lícula en què ell és el protagonista. Demana-li que es vegi en una situació, com ara que és al llit i es desperta de nit. Sent un soroll, crida els pares, que no el senten, i de sobte apareix un monstre horrible.\nNo passa res. Demana-li que t’expliqui com és el monstre. És gaire alt? Quina olor fa? Com és la seva pell? ¿Té moltes dents? Cal que el nen descrigui detalladament el que li fa por. Quan mires la por als ulls i la defineixes, deixa de fer por.\nQuè fem els adults davant d’una cosa que ens fa por? No hi volem pensar. Doncs els nens igual. De manera instintiva intenten allunyar-se del que els espanta. Però si jugant aconseguim que s’hi acostin, aconseguiran dominar la por. El nen descobreix que és ell mateix qui fa gran el monstre, qui li dóna vida, qui el fa tal com és.\nDe fet, el nen construeix el monstre a la seva mida, com si estigués muntant una joguina. Quan descobreix això, el nen es torna valent i tot sol és capaç de desenvolupar mecanismes per controlar les seves pors.\nHi ha qui considera que el millor és obligar el nen a estar en la foscor.\nPerò no cal deixar el nen sol i fer-lo patir. Cal ajudar-lo. Hi ha moltes pors. Por a aprendre a nedar a la piscina, por a fer un examen, por a fer alguna cosa en públic, por a no tenir amics... En tot cas, cal imaginar el pitjor dels escenaris, recrear la situació, intentar viure al costat del nen la seva por. Però la paradoxa és que, quan fem això, per molt que s’hi esforci, el nen no aconsegueix sentir por. Això el fa sentir valent.\nQuè passa quan les pors infantils no es resolen?\nNo et pots imaginar la quantitat d’adults que hi ha que els fa por la foscor, o que si un dia han de dormir sols tenen un atac de pànic. Són pors infantils que no es van saber resoldre en el seu moment.\nLa por es pot contagiar d’un germà a un altre.\nSí, poden contagiar-se-la, però també poden ajudar-se molt. També els pares passen la por als fills. Tu vas amb el teu fill pel carrer i li dius que no ha de tenir por dels gossos, però quan passeu a prop d’un gos estàs tens o li agafes la mà més fort.\n¿Hem de permetre que els fills vegin pel·lícules de por?\nCada pel·lícula està indicada a partir d’una edat i crec que cal respectar-ho. He vist pares que miren Poltergeist amb una criatura de vuit anys i et vénen dient que no entenen les pors del nen perquè ja li diuen que només és una pel·lícula. Però un nen, a segons quines edats, no distingeix bé entre les coses reals i les imaginàries.\nEls nens desitgen sentir por.\nEls nens són savis. És natural jugar a sentir por perquè és una manera d’aprendre a afrontar-la. Normalment es juga a tenir por en grup. El grup és un aliat. Al mateix temps em desafia i m’ajuda.\n¿La por es pot eliminar totalment?\nNo es tracta d’eliminar-la completament, perquè la por és saludable, és un mecanisme de defensa. Un nen que no té por és un nen que està en perill. Però un nen a qui tot li fa por té l’autoestima per terra i creix sentint-se impotent.\nHem parlat poc de tu i les teves pors com a mare.\nAbans que nasqués la meva filla, jo volia ser una mare perfecta i ja vivia amb la por de no ser-ho. Volia que tot fos perfecte i això implica una actitud que no és bona per al teu fill. Llavors un terapeuta em va dir que cap nen vol una mare 10, que amb una mare 7 o 8 ja se sent feliç. Penso que va ser una gran frase.e


EL LICEU, DE RAMON CASAS | La Bellesa Blog Cultural EL LICEU, DE RAMON CASAS – La Bellesa Blog Cultural\nEl Liceu, per Ramon Casas\nA la seva tornada a Barcelona va continuar conreant aquesta tendència, sobre tot en els seus quadres d’interiors amb figures femenines, però es va sentir també atret per la pintura històrica, en particular per la plasmació d’esdeveniments contemporanis que va realitzar en quadres de gran format amb multitud de figures i dotats en alguns casos d’una forta intensitat dramàtica.\nEn aquesta línia, després de la seva estada a París, donada la seva habilitat pels quadres d’interiors amb figures femenines, va rebre l’encàrrec de decorar la sala anomenada La Rotonda del Cercle del Liceu.\nAquest Cercle és un club privat i un autèntic reducte modernista per la seva decoració. Es va fundar l’any 1847 per un grup de socis del teatre amb l’objectiu de difondre totes les manifestacions de la cultura artística i musical.\nAixí que, dit i fet. Casas va iniciar l’elaboració de les dotze pintures que composaven aquest ambiciós encàrrec. Era l’any 1901 i va acabar la feina l’any següent.\nAquest artista era sense dubte el pintor adequat per portar a terme aquesta decoració, no ja per la seva gran capacitat tècnica, sinó perquè coneixia els gustos dels membres del Cercle, representants de la classe burgesa, perquè ell mateix també pertanyia a aquesta classe.\nLa figura femenina que tant bé tractava Ramon Casas va ser l’element unificador del conjunt de l’obra. La dona culta es representa en diferents moments d’oci o dedicada a activitats artístiques, majoritàriament de tipus musical. El pintor opta per situar la dona en un primer pla, sempre amb una actitud aliena a l’entorn que l’envolta. La figura femenina rep aquí el tractament principal per part de Casas, mentre que el fons, en el qual se situa l’escena, rep un tractament més difús i fluid. La destresa del pintor es reflecteix en el tractament de les figures femenines carregades d’una gran expressivitat que demostra una determinada posició social, i en un colorista ús de la paleta.\nEn conjunt, com s’ha dit, son dotze composicions que representen temes relacionats directament o indirectament amb la música, situada en diferents ambients: El Liceu, L’avantllotja i Sala de descans son un retrat del públic de l’òpera, Sardanes a la font de Sant Roc a Olot i Les Caramelles son un retrat de la música popular catalana, Teatre Novetats tracta de la música escènica, El cor de monges va de música religiosa, Cos de Ball retrata el ballet clàssic, Cafè-concert s’ocupa de la música folklòrica espanyola, La revetlla del ball popular, Le Moulin de la Galette de la música de ball frívola de París, i en el tema L’automòbil es troba representat en últim pla el pavelló instal·lat pel Cercle del Liceu a l’Exposició Universal de 1888, amb una orquestra tocant de nit.\nVal a dir també que en una altra època, aquesta dotzena de presentacions haguessin tingut com protagonistes deesses o nimfes, però aquí aquestes son substituïdes per dones burgeses.\nDels dotze olis que va realitzar, s’ha posat a la capçalera d’aquesta ressenya el titulat El Liceu en ser, per raons obvies, el que fa referència de manera més directa al lloc on es troba i que reflecteix les característiques pictòriques que es comentaven. Però, perquè no falti res, aquí venen a continuació els onze restants:\nSala de descans.\nSardanes a la Font de Sant Roc a Olot.\nCor de monges.\nCos de ball.\nCom que el Cercle del Liceu és molt restringit, no és fàcil accedir-hi, així que deixem aquest vídeo d’una jornada de portes obertes de les que fa el Liceu en el que entre altres espais, es poden veure imatges del Cercle:\nPer saber més de Ramon Casas cliqueu aquí.


Pluja d'aplaudiments a MTM en l'estrena de Grease - Regió7 :: El Diari de la Catalunya Central\nPluja d'aplaudiments a MTM en l'estrena de Grease\nL'elenc de MTM va deixar molt bones sensacions en un espectacle conegut i exitós\nenric badia navarcles 10.09.2017 | 21:37\nPluja d'aplaudiments a MTM en l'estrena de Grease Marta Pich\nMTM estrena Pink Ladies i T Birds; les noies de rosa i els nois de toupé i caçadora de pell. Joves adolescents que viuen intensament el seu fer-se grans. L´alegria com a medicina per resoldre el conflicte. Una batalla de desitjos en la que guanya l´amor. Grease, el musical.\nUn nou espectacle de Manresa Teatre Musical (MTM), aquesta escola de joves actors que forma els alumnes a parts iguals entre cant, interpretació i ball. Grease, la proposta del 2017 de MTM, ha estrenat aquest cap de setmana a Navarcles amb funcions de dissabte i de diumenge, i amb el teatre pràcticament ple els dos dies.\nUna estrena exitosa, molt aplaudida pel públic, amb convidats d´honor a la platea com el director Daniel Anglès i els actors Víctor Arbelo (Roger a "Rent") i Frank Capdet (Coullardin a "Scaramouche").\nL´elenc de MTM va deixar molt bones sensacions en un espectacle conegut i exitós, creat per Jim Jacobs i Warren Casey, el 1971. Un clàssic dels musicals molt interpretat, que MTM ha revisat i adequat per reestrenar-lo aquest cap de setmana després d´un curs de feina. Molt treball amb els actors i ballarins, i molt bona qualitat. Un producte de la marca MTM, escola dirigida per David Bacardit i Pablo Testa, que mostra maduresa i que es troba en el cinquè aniversari i que creix any rere any.\nGrease es presenta amb una escenografia àgil, amb dues graderies transformables que donen dimensió i color a l'escenari, amb coreografies, en alguns moment multitudinàries; amb cançons per a un sol cantant, per a duos, trios i grupals, amb un vestuari treballat i vistós i amb un ritme trepidant que culmina amb un esclat de força a les escenes finals.\nDesprés de Navarcles, l´espectacle viatja el 8 d´octubre a Solsona i altres poblacions de Catalunya en una tourné que encara està per concretar.


Comprar vins negres i vins blancs online al Celleret de la Marta\nBlanc o Negre? A la vida tot són decisions, i perquè no hagis triar, aquí tens aquest pack per tenir sempre a punt allò que et ve de gust. T'ho portem gratis a casa!\nAquesta oferta, amb un preu real de 42,65€, inclou:\n- 1 ampolla de Pere Punyetes Blanc: Vi blanc del Penedès amb un 65% de Muscat i un 35% de Xarel·lo, és un vi fresc i agradablement afruitat, amb un paladar sedós, ampli, afruitat i amb un lleuger toc de cítrics.\n- 1 ampolla de vi blanc Lineo Ecològic: Vi blanc elaborat amb Chardonnay i Xarel·lo procedent de vinyes ecològiques de la DO Penedès. Aroma i gust intens i persistent.\n- 1 ampolla de vi blanc Muguet Blanc: Vi blanc jove i fresc, fruit del millor cupatge de Xarel·lo, Macabeu i Parellada. D’elaboració acurada, és un vi artesanal més aviat sec tot i que tampoc en excés.\n-1 ampolla de Garri Novell: Del bell mig de la Conca de Barberà ens arriba aquest Vi Novell de temporada elaborat amb Sirah. Disponible només fins al febrer! Tacte agradable i fresc en boca, amb una astringència moderada i lleuger però saborós.\n-1 ampolla de Poesia Negre: Vi negre DO Catalunya procedent de la DO Tarragona. Elaborat amb Ull de Llebre i Merlot de vinyes velles, és ampli i persistent, amb notes afruitades i especiades.\n-1 ampolla de Joana Jove. Un vi negre DO Montsant que és joventut i alegria, un vi d’aromes, matisos i sensacions que s’expressen amb franquesa. Un vi negre que no et deixarà indiferent, ja que un glop et convida a un altre i a gaudir intensament de la seva joventut. És directe, saborós i descarat però amable i fàcil. I és el nostre vi negre més venut!


Llauradors amb experiència formaran i ajudaran els futurs agricultors :: elperiodic.com\n-Llauradors amb experiència formaran i ajudaran els futurs agricultors :: elperiodic.com\nAgricultura - denia\n18/12/2017 | elperiodic.com\nLlauradors amb experiència formaran i ajudaran els futurs agricultors\nDemà dimarts, 19 de desembre, es presentarà el programa "Agricultor formador", que es desenvoluparà a Dénia a partir del pròxim mes de gener. En l'acte, que tindrà lloc a la Casa de Cultura a les 17.30 hores, intervindrà el cap del Servei de Producció Ecològica, Innovació i Tecnologia de la Generalitat Valenciana, Josep Roselló. El programa, que pretén utilitzar l'experiència dels veterans agricultors en la fase de formació dels nous agricultors, està impulsat per la Regidoria d'Agricultura i Medi Ambient, l'Oficina de la Innovació i la Creativitat i la Conselleria de Medi Ambient i Agricultura, i s'emmarca dins de les accions del projecte Dénia&Marina Alta Tastinglife de la Ciutat Creativa de la Gastronomia.\nEn el mateix acte s'oferirà informació sobre la convocatòria d'ajudes a la primera instal·lació de nous agricultors dins del programa 2014-2020 de la Generalitat Valenciana.\nEs tracta d'una experiència innovadora que es planteja com una eina efectiva de transferència de coneixements pràctics i tecnologia entre generacions. Els nous agricultors tenen a la seua disposició un aprenentatge tutoritzat per agricultors experimentats, fomentant en la pràctica l'establiment d'un vincle personal entre aquells que es proposen dedicar-se a l'agricultura i els professionals agraris amb experiència.\nEl programa forma part igualment de l'Estratègia de dinamització agrària i territorial 2017-2020 de la Regidoria d'Agricultura, i qualsevol interessat pot obtindre més informació sol·licitant-la al correu deniaviva@ayto-denia.es\nAL VOLTANT DE 100 ALUMNES HAN PASSAT PELS CURSOS AGRARIS\nAl voltant d'un centenar de persones han participat des del passat mes de juny en els cinc cursos de formació agrària organitzats per la Regidoria d'Agricultura de Dénia i l'Oficina de la Innovació i la Creativitat. Un 80% dels alumnes procedien de la Marina Alta i un 30% del total es va inscriure en tots els cursets.\nAquests programes de formació agrària s'inscriuen en el Pla d'Acció Dénia&Marina Alta Tastinglife de la Ciutat Creativa de la Gastronomia de la UNESCO i formen part de l'"Estratègia de dinamització agrària i territorial 2017/2020" de la regidoria. L'objectiu és la formació d'agricultors o d'interessats a ser-ho, a partir d'un programa periòdic, de qualitat, teòric, pràctic i amb reconeixement oficial. Pròximament es presentaran les actuacions de formació del primer semestre de 2018.


Número 39 – Promoció del Transport Públic\nEls deures de la mobilitat a Barcelona FGC\nPromou la intermodalitat Congrés Català de la Bicicleta\nLínia 9: l’interminable metro de cintura 4.500 milions de raons\nEls dotze pecats capitals del PITC\nApunts sobre volar…\nPla director de mobilitat a la RMB\nReclamant la figura del defensor de l’usuari\nSeguretat en transport públic\nHan passat ja unes setmanes del terrible accident de València, i amb una visió mes freda i distant, creiem que es l’hora de fer algunes reflexions.\nLa primera es que el ressò d’aquest accident sobre la opinió pública ha estat enorme, però tragèdies de magnituds similars les vivim cada setmana a la carretera, i en canvi la societat sembla anestesiada. És molt dur pensar que tenim unes xifres de morts o ferits greus similars a les produïdes a València i que això no mereix cap reflexió col·lectiva més enllà d’uns breus als diaris o als informatius. Però, per què es produeix això? Creiem que inconscientment atribuïm al transport públic un plus de seguretat que no li donem al transport individual. Com que la societat majoritàriament forma part d’aquest últim mode de transport, potser tenim una posició de més comprensió i justificació col·lectiva cap els errors, les imperfeccions i els excessos en la mobilitat individual.\nLa segona reflexió –continuació de l’anterior- és que la posada en marxa del carnet per punts ha suposat un veritable procés de canvi de tendència en la sinistralitat del trànsit. Tot i les moltes queixes dels primers dies, aquestes han hagut de callar davant els fets consumats ja que s’estan aconseguint reduccions espectaculars de l’accidentalitat viària. El més curiós és que moltes de les queixes les feien persones que normalment no reben multes de trànsit, i, per tant, objectivament no haurien de patir per aquesta nova situació. Estem un altre cop davant aquest inconscient col·lectiu?\nLa tercera reflexió fa pensar en el plus de seguretat que tots esperem dels transports públics. Quan es posen en servei noves infraestructures de transport, davant de tot esperem eficàcia, utilitat, però també seguretat. Aquesta part normalment no és tan lluïda a les inauguracions, però és bàsica en qualsevol sistema de transport.\nTambé és important l’adequació de les exigències de seguretat a nivells raonables en funció de la utilització de la infraestructura. Tan absurd seria demanar el sistema de màxima protecció –ATP– per a la línia de la Pobla de Segur com no protegir un punt delicat del traçat del metro de València. El que no val de cap manera son les argumentacions demagògiques, partidistes i puerils que hem vist aquest dies. La ciutadania, els usuaris i les famílies de les víctimes mereixem més respecte i més solucions per part de les administracions i dels seus responsables.\nAnteriorPublicació anterior:Present i futur de la xarxa ferroviària a GironaSegüentPublicació següent:Eleccions al Parlament de Catalunya. Dossier per als partits sobre Mobilitat i transport públic


Elter, el portal d'Osona - Seva inicia diumenge la festa major amb l'objectiu de consolidar el concurs de gossos d'atura amb persones\ndissabte 8 de agost de 2009 13:48h\nDiumenge es projectarà el curtmetratge "Profunda oscuridad" d'Isi Vila que ha estat rodat a Seva\nCartell de la festa major de Seva 2009\nDavid Gibaja, membre de la Comissió de la festa major de Seva\nSeva, | Seva arrenca demà una nova edició de la festa major amb una clara voluntat de consolidar L’ovellada, una simulació d’un concurs de gossos d’atura amb un ramat d’ovelles real en que el gos es substituït per una persona. La segona edició es farà el diumenge 16 d’agost. Entre els actes programats per aquest diumenge hi haurà la projecció del curtmetratge “Profunda oscuridad” d’Isi Vila, que ha estat rodat a Seva.\nDavid Gibaja , membre de la comissió de festa major que per segons any s’encarrega de l’organització, destaca a més de la projecció el Tir al plat i la Quina que es farà al vespre en la que es repartiran diversos premis. La festa major continuarà el proper dimecres 12 d’agost amb el pregó a càrrec del sevenc, Manel Gost. Dins de les diferents activitats previstes, el proper divendres hi haurà la tarda de “Motor i no motor” amb exhibició de Carcross, enduro i la cursa de burros. Al vespre es farà la caminada nocturna amb espectacle teatral i la nit acabarà amb els concerts de Dijous paella, Mecatxis i el grup local Mantys.\nLa festa major de Seva acabarà el diumenge 16 d’agost amb l’acte destacat és L’ovellada en la que en aquesta segona edició, segons l’organització, s’espera repetir l‘èxit de l’any passat. en la que hi van participar més de 20 parelles i van assistir-hi un miler de persones. El concurs es farà a la tarda després de l’arrossada popular.\n- Els Reis de l'Orient són ben rebuts a Manlleu ( 8 de agost de 2009)\n- El Badanadal ja supera el nombre d'assistents de l'any passat ( 8 de agost de 2009)\n- El Casal Boira Baixa fa bon balanç de la primera Festa del Verro i la Birra ( 8 de agost de 2009)\n- Manlleu tanca una multitudinària Festa del Porc i la Cervesa marcada pels productes de "qualitat i proximitat" ( 8 de agost de 2009)\n- La Festa del Porc i la Cervesa arrenca amb èxit amb el Manifest del Porc ( 8 de agost de 2009)


La Cerdanya, 31 d’agost 2017: CLOU AMB ÈXIT EL 10è CICLE DE JAZZ A BOLVIR – Pirineus TV\nLa Vella Dixieland ha clos amb èxit la desena edició del Cicle de Jazz de Bolvir, una proposta cultural gratuïta que té lloc els dimecres d'agost, enguany, fins a cinc. Des de l'ajuntament fan un balanç molt positiu d'aquesta edició, que ha tornat a aplegar més de 2500 persones al poliesportiu municipal, el que demostra que aquests deu anys han servit per consolidar el cicle.\nEl cicle de jazz va començar a la plaça principal de Bolvir però ben aviat va quedar petita per acollir el gran nombre de persones que assitien als concerts. A més, el cicle estava subjecte a les condicions meteorològiques. Per aquesta raó, el consistori va decidir fa uns anys traslladar-lo al poliesportiu. Amb el projecte de construcció d'una nova plaça major de 2000 metres quadrats a tocar del nou edifici consistorial, l'equip de govern estudiarà la possibilitat de celebrar allà el cicle de Jazz.\nEl programa d'aquesta desena edició ha tornat a comptar amb grups reconeguts dins el món del jazz, com Scott Hamilton i Toni Solà Quintet, La locomotora Negra, el pianista Marc Ferrer i Big Bang Original Jazz Orquestra.


EmeEse.....pedra, paper i tisora: Un projecte anomenat Institut de la Infància de Barcelona\nUn projecte anomenat Institut de la Infància de Barcelona\nEscric aquesta entrada motivada per una trobada fortuïta i afortunada que es va produir entre el meu itinerari professional, el meu desig vocacional i un projecte anomenat Institut de la Infància de Barcelona\nDes de fa un grapat de temps treballo professionalment observant, participant, inventant i intervenint en qüestions relatives a la infantesa i l'adolescència.\nConsidero necessari crear un espai de trobada entre família, escola i les diferents disciplines que intervenen sobre els infants i els adolescents.\nQuan parlo de la infantesa i adolescència faig referència a una mirada i una escolta més enllà dels tòpics i estereotips amb els que se'ls tracta habitualmente.Apunto més aviat a que siguin reconeguts els aspectes singulars que cada infant i cada adolescent -i per descomptat les seves contingències en qüestió -representin.\nPerquè pensar la infantesa amb mirada adulta de vegades fa que no es tinguin en compte les necessitats dels infants aquí i ara. Això vol dir que habitualment se suposa, des de diferents perspectives, allò què li passa a aquest nen o nena o allò què necessita sense interrogar-lo, sense donar-li un espai perquè desplegui la seva inquietud, por, angoixa, dubte, alegria a algú que estigui disposat a “escoltar-lo activament”.\nPer aquest motiu, al meu entendre, treballar amb i per a la infància, comporta una peça fonamental: involucrar i involucrar-se amb les persones adultes que s'encarreguen des de diferents àmbits (família, escola, lleure i fins i tot la salut) d'acompanyar a les criatures.\nÉs encoratjador trobar-se amb un grup de persones que realitzen aquesta tasca dins del marc d'un projecte anomenat Institut de la Infància\nNo és poca cosa trobar companys de ruta amb els qui es comparteix una mateixa filosofia, una mirada semblant per dirigir-se als nens i als adolescents no només amb respecte, sinó atorgant-li valor a la seva paraula\nHi ha un mite que diu que s'és feliç pel fet d'estar vivint el temps de la infantesa, la qual cosa fa imaginar i enyorar aquesta etapa com un paradís perdut, basant-se en que els nens estan lliures de les preocupacions o patiments que assetgen la vida adulta. Però créixer no és fàcil. Hi ha moments de plenitud i goig infantil, però també uns altres de dolor propis de l'aprenentatge relacional i del procés de creixement psicoafectiu que algunes vegades no resulta tan gratificant com ens imaginem d’adults .Això és encara menys afortunat quan el nen compta amb adults amb una mancança d'eines o recursos per ajudar-lo a fer més suportable les seves contingències.\nComparteixo aquí sota els seus objectius i, a manera de síntesi , d'aquesta filosofia que ens reuneix, el fragment d'una entrevista a Verónica Bronstein perquè reflecteix la meva mirada respecte a aquestes qüestions.\nObjectius de l'Institut de la Infància\nTreballeu amb adults, però us adreceu a infants...\nVam començar a treballar amb adults perquè enteníem que si interveníem en la formació dels adults i dels agents socials que treballen amb infants, els nens es beneficiarien més que si fèiem una activitat per a nens d’una hora de durada. Si fas una activitat de formació destinada a 30 professors, això arribarà a centenars de nens. A més, volíem oferir alguna cosa nova, que no existís, perquè ja hi ha qui treballa directament amb nens. És un dels nostres requisits: sigui quin sigui el projecte, encara que sigui petit, ha de ser original.\nQuina és la importància de la infància?\nEn primer lloc, és important perquè en l’àmbit social quan es parla de la infància es diu que és el futur. Però aquesta reflexió és des de la perspectiva d’un adult, des de persones que són productives econòmicament; mai es diu que aquesta infància té un present. I, pensant en el futur, ens oblidem de cuidar aquest present dels nens. Les societats més justes tenen una política d’atenció a la infància diferent a la de la societat. Una societat en la qual només es busca donar suport a la part productiva té menys sensibilitat, i això es tradueix en una vida sensiblement inferior pel que fa a la qualitat de vida.\nEn segon lloc, perquè totes les escoles tenen el seu mètode, la teoria del qual està molt bé, però quan ho tradueixes al llenguatge social, aquesta teoria no arriba. A la pràctica quotidiana, per exemple, si vas a la Fira de la Infància, el que trobaràs són cues inacabables, molta excitació i nens fent activitat física. I un nen no és això. Ens semblava una injustícia terrible el fet de no donar al nen allò que nosaltres hem estudiat.\nQuè és el que heu perseguit i perseguiu amb aquest plantejament?\nRescatar aquesta part creativa i curiosa dels adults i també posar-la al servei dels infants i la família. Perquè la infància no és una etapa que s’acabi als 12 anys, hi ha canvis. Però una de les coses que sempre he cregut és que mai he deixat de ser una nena en un sentit molt seriós: en el sentit de tenir curiositat, d’exercitar la ment...\nEntrevista Verónica Bronstein -Tot Sant Cugat.cat\nPublicado por MS en 5:43\nEtiquetas: educació, formació, infància, psicoanàlisi


Massatge infantil, grup de criança i activitats per aquest estiu a Creix amb Traça | Sarrià Petits\nHome » En familia a Sarrià » Massatge infantil, grup de criança i activitats per aquest estiu a Creix amb Traça\nMassatge infantil, grup de criança i activitats per aquest estiu a Creix amb Traça\nmaig 31, 2013En familia a SarriàCap comentari\nCreix amb Traça és un espai familiar que proposa cursos, tallers i activitats per a tota la família: ioga, dansa, psicomotricitat, contes… Ja us en vaig parlar aquí fa un temps quan vaig anar a conèixer el centre.\nSempre es van renovant i afegint cursos que poden ser de l’interès de les famílies i, aquest mes vinent inicien un nou curs de massatge infantil per a nadons de 1 a 9 mesos. El massatge fomenta el vincle afectiu, relaxa, augmenta les defenses, alleuja els còlics i dóna seguretat in confiança. Si hi esteu interessats podeu reservar plaça aquí.\nA més a més, aquest juny-juliol obren el seu espai a les famílies amb nens menors de 3 anys, però que ja gategen per participar a l”estiu en moviment“. Descobreix i gaudeix de tot el que el teu bebè és capaç d’experimentar en un espai segur i adaptat a les seves necessitats amb espatlleres, matalassets, escales, túnels, ponts, balancins, gronxadors… 4 dies a la setmana de 10 a 12h per només 35 euros al mes.\nI per a mares i pares amb nadons, cada divendres de 10h a 11:30h ofereixen gratuitament un espai de criança perquè puguem compartir les nostres experiències i vivències com a pares, dubtes, alegries, trucs, lectures… amb altres famílies que també estan passant per aquesta etapa.\nSi voleu anar a conèixer el centre, es troba al carrer Alacant 30-32. Segur que l’Eva i el seu equip us rebran amb els braços oberts i aconseguiran que vosaltres i els vostres petits us sentiu com a casa.


Renfe ha patit trenta talls de via per objectes i accions des del 14 d'octubre - Empordà\nRenfe ha patit trenta talls de via per objectes i accions des del 14 d'octubre\nTres de les incidències s'han produït a l'alta velocitat entre Figueres-Vilafant i Barcelona\nACN 28.10.2019 | 07:29\nUn grup de persones aturant un tren de rodalies a l'entrada de Girona. ACN\nUn grup de persones aturant un tren de rodalies a l'entrada de Girona.\nLa xarxa de Rodalies i l'alta velocitat ha patit una trentena de talls per manifestacions i per la crema de diversos objectes a la via, com pneumàtics, i la presència d'arbres tallats i fins i tot de blocs de formigó i una nevera a la via des del 14 d'octubre, data en què es va publicar la sentència del procés. A partir d'aquell dia, s'han celebrat desenes de manifestacions arreu el territori i actes de protesta, alguns dels quals han comportat problemes de mobilitat a la ciutadania. Segons la companyia Renfe, els dies amb més interrupcions van ser el 15 i el 16 d'octubre. Tres de les accions, a més, han tingut lloc a la línia d'alta velocitat entre Barcelona i Figueres-Vilafant. El Departament de Territori, com a titular del servei, afirma que vetlla perquè es pugui mantenir el servei en "bones condicions", incloent la seguretat.\nEl mateix dia de la sentència, ja es va registrar un tall de vies a Celrà de la línia convencional i es van tallar les vies de l'alta velocitat, on els manifestants hi van fer una crema d'objectes que va malmetre les vies i no va permetre restablir el servei fins l'endemà. El dia 15, va aparèixer un arbre talat sobre la via entre Sant Miquel de Fluvià i Flaçà, un tall de vies a Mataró, uns pneumàtics entre Urtx i Puigcerdà, una barricada a Sils i una manifestació a Reus; mentre que l'endemà van cremar objectes i pneumàtics entre Sant Pol i Canet, entre Mollerussa i Lleida i a la línia del TAV entre Figueres i Girona i la via es va tallar per la presència de persones a Vilanova i la Geltrú, Reus i Valls.


El PSC vol igualar els resultats del 2010 al Maresme i arribar als 28.500 vots el 25-N | Mataró Ràdio\nDm, 06/11/2012 - 14:40\nEl PSC escalfa motors per a la campanya electoral. Malgrat les últimes enquestes, que els pronostiquen la pèrdua de 8 o 10 diputats al Parlament, els socialistes confien en repetir els resultats de fa 2 anys i aconseguir 28.500 vots a la comarca, un 15% dels sufragis. Així ho ha manifestat la candidata del PSC del Maresme, Alícia Romero, durant un esmorzar amb la premsa.\nLa socialista ha reivindicat el federalisme com la via més sensata davant “l’extremisme de CiU” i el “recentralisme del PP”, i ha fet una crida a donar una “resposta ideològica” el proper 25 de novembre. Romero també ha criticat l’actitud de CiU, a qui ha acusat de contradir-se i de ser “legalista quan ha d’aplicar decrets Rajoy”, i de no ser-ho quan “manifesta la intenció de convocar un referèndum encara que sigui al marge de la llei”.\nEls socialistes han preparat una campanya de proximitat durant la qual volen arribar a parlar directament amb 50.000 persones. La intenció és “explicar cara a cara les propostes”, que passen pel “federalisme, els arguments contra les retallades i les propostes més concretes a nivell nacional i comarcal”, segons ha apuntat el cap de campanya del PSC del Maresme, Carlos Fernández.\nEls socialistes, que han confessat sentir-se “maltractats” pels grans mitjans de comunicació i ha denunciat “una certa manipulació per atacar constantment el PSC”, han programat 50 actes de mitjà format, més de 100 taules informatives al carrer i també faran 5.000 trucades telefòniques per fer arribar les seves propostes.\nPSC, Alícia Romero, 25N


La fiscalia cubana demana 7 anys de presó per al membre de les Noves Generacions per homicidi imprudent\nÁngel Carromero, que ara és a la presó de forma provisional, conduïa el vehicle accidentat on van morir els dissidents Payá i Cepero el juliol passat\nEFE L'Havana 16/08/2012 10:01\nLa Fiscalia de Cuba sol·licita set anys de presó per homicidi imprudent per al dirigent de les Noves Generacions del PP Ángel Carromero, el qual conduïa el vehicle accidentat on van morir els dissidents Oswaldo Payá i Harold Cepero.\nDesprés del període d'instrucció sobre el cas, el ministeri públic de l'illa ha presentat acusació formal contra Carromero, que ara es troba en presó provisional a l'Havana.\nPresentat l'escrit d'acusació, el proper pas és fixar la data de la vista oral, que probablement se celebrarà a la ciutat de Bayamo a finals d'agost o a principis de setembre, segons l'agència Efe.\nEl passat 22 de juliol, el líder de l'opositor Movimiento Cristiano Liberación, Oswaldo Payá, de 60 anys, i Harold Cepero, de 31 i membre del mateix grup, van morir en l'accident de trànsit quan el vehicle on viatjaven va estavellar-se contra un arbre. El cotxe el conduïa Ángel Carromero, i també hi anava el ciutadà suec Jens Aron Modig, líder de la Liga Juvenil Democristiana (KDA) del seu país.\nSegons la versió oficial cubana, les causes de l'accident van ser l'excés de velocitat i altres errors del conductor, que circulava per un tram en obres sense pavimentar. Carromero, com el suec Modig, va resultar ferit lleu i va quedar retingut per les autoritats cubanes. Modig va poder sortir de la illa després de comparèixer davant la premsa, on va dir que no recordava gaires detalls de l'accident perquè dormia en el moment del xoc. Carromero va confirmar la versió oficial de l'accident en una declaració gravada durant la seva detenció i difosa per les autoritats de l'illa.


Salutació de l'Alcalde - Ajuntament de les Masies de Voltregà\nData i hora oficial 15.11.2018 | 19:27\nBenvinguts/udes al web de l'Ajuntament de les Masies de Voltregà,\nLa societat del coneixement ens ofereix la possibilitat de mantenir-nos permanentment relacionats i atents a tot allò que passa al nostre entorn. Per això us animo a què navegueu per la web i que aquesta plataforma virtual sigui un espai d'interrelació i d'informació, un instrument per intensificar les relacions entre administració i ciutadania, entre el teixit social i econòmic i el conjunt de la població.\nLa nostra web ha de ser un canal de relació útil, eficaç i amable entre l'Ajuntament i els veïns i les veïnes de les Masies de Voltregà. D'aquí els nostres esforços per ampliar-ne els continguts, millorar-ne l'accessibilitat i avançar cap a una major transparència. I, crec, que estem en el bon camí perquè la nostra pàgina ha assolit un excel·lent en el grau de transparència de la informació publicada, cosa que l'ha feta mereixedora del segell inforparticip@ que atorga el Laboratori de Periodisme i Comunicació per a la Ciutadania Plural de la Universitat Autònoma de Barcelona conjuntament amb la Generalitat de Catalunya.\nPerò no ens volem quedar aquí i em comprometo a seguir fent que l'Ajuntament i, pel que em toca directament, l'Alcaldia, sigui una porta oberta a tothom, facilitadora i estimuladora de les energies i de les idees que tenim pel nostre poble. El disseny de la nova web vol facilitar, encara més, l'accés a la informació pública, rendir comptes i implicar la ciutadania en les decisions del govern municipal tal i com ja hem fet amb els processos participatius dels diversos plans aprovats: pla de mobilitat, d'accessibilitat, de l'aigua, d'igualtat, d'equipaments esportius, etc. Ha passat el temps de governar per a la ciutadania, ara toca governar amb la ciutadania. La proximitat no ha de ser fruit de la voluntarietat, sinó una obligació i hem de posar a l'abast totes les eines per a assolir-la.\nUs convido a visitar el web www.lesmasiesdevoltrega.cat , a informar-vos aquí de tot allò que necessiteu, a expressar la vostra opinió i fer els vostres suggeriments i propostes\nDarrera actualització: 24.09.2018 | 13:11\nSergi Vilamala - Alcalde .\nAgenda Institucional Sergi Vilamala


Joc 2d i Intel·ligència Artificial - Videojocs  | Videojocs (FIB) | Unybook\nJoc 2d i Intel·ligència Artificial - Videojocs (2016)\nJoc 2d i Intel·ligència Artificial - Videojocs\nApunts de jocs 2d i intel·ligència artificial aplicada a videojocs.\nJOCS 2D PARALLAX Parlem de parallax scrolling quan tenim diverses capes que es mouen a velocitats diferents. El resultat que obtindrem serà de guanyar profunditat i la seva implementació consisteix, bàsicament, en adaptar la mida i la velocitat a la distància.\nPel que fa al scrolling, si el mapa és tot únic, carregarem només la part que es veu o està apunt de veure's.\nPROJECCIONS En aquests tipus de jocs, treballarem amb tres tipus de projeccions: ortogonal, obliqua i isonomètrica. Els incovenients d'aquestes representacions són que poden arribar a representar escenes impossibles, per evitar-ho necessite, 3d.\nPintem els tiles en un ordre específc: de darrere a endevant. Per decidir què dibuixar, fxem dos punts: la cantonada inferior dreta (ens serveix de base, com en la ortogonal) i la cantonada superior esquerra (tot afegint la diferència entre la mida de la base i la tile – els tiles ocupen més que la base).\nTenint en compte que la càmara està 30º elevada i 45º rotada, el mapejat a pantalla funciona seguint els regles següents: 7 1. Les diagonals es corresponen amb els eixos de la pantalla.\n- diagonalX = x – y, - diagonalY = x + y.\n2. Les coordenades de pantalla pel tile (x,y) es calculen com: - considerant que la base del tile (0,0) es trobi al píxel (0,0), - pixelX = (x – y) * baseWidth / 2, - pixelY = (x + y) * baseHeight / 2 * baseHeight / 2.\n3. Mapejat invers entre les coordenades de la pantalla i els tiles: - fent selecció -> optimitzant (seleccionar només el que es veu).\nEs coneixen dos algorismes de pintat: en diamant o en zig-zag. A continuació veiem codis exemple.\nDIAMANT ZIG-ZAG Tècniques avançades de combinació de capes: – – – CACHING: prerenderitzant les capes estàtiques i combinant les dinàmiques segons la profunditat (Z) de cada tile (OpenGL).\nCULLING: si un tile queda per davant d'un altre (l'oculta), el segon no es pinta.\nELEVATION LAYERS: les capes adicionals es posen de forma que encaixin en altura, caldrà, però, desplaçar el mapejat dels tiles elevats.\nSPRITES U n sprite és una sèrie d'imatges 2d que representa una entitat dinàmica del joc, com ara un personatge, projectils, vehicles, etc.\nL'animació dels sprites s'aconsegueix actualitzant quin 8 frame (o imatge) es veu en cada moment segons el moviment, la IA, el motor físic, etc. Per fer aquestes actualitzacions correctament hem de considerar la velocitat del main loop – cada frame té associada una velocitat d'activitat.\nA més, les animacions poden ser fxes (si l'sprite no es mou del seu lloc), tenir moviment extern (causat per la simulació física) o tenir un momviment associat (p.e.: caminant). En la darrera opció, l'animació pot ser simple (translació) o completa (translació, rotació i escalat).\nQuè passa si un sprite mor? – – Si mor perquè desapareix de la pantalla -> eliminar per alliberar memòria.\nSi mor perquè ha sigut derrotat -> posar en estat de mort i eliminar gradualment.\nAntigament es feia servir el sistema de blitting que consistia en copiar els blocs de memòria que contenien la imatge. Però amb OpenGL o DirectX dibuixem els rectangles texturats (per tant, necessitem les coordenades de textura).\nConsideracions de la implentació: – – – Alguns frames potser estan en més d'una animació -> els hem d'aproftar.\nEls frames poden trobar-se entremig de més d'una textura.\nUn sprite pot tenir: posició genèrica, rotació arbitrària i escalat.\nILUMINACIÓ Treballant en OpenGL o DirectX...: Podrem modular el color de la textura amb el color dels vèrtexs del quadrat i això ens permetrà aplicar il·luminació bàsica -> COM? – Defnim els fonts de llum donant les seves coordenades de world space (x,y).\n– Modulem el color del quadrat en funció de la distància del tile o l'sprite a la font.\nA més, podem aconseguir una sèrie d'efectes com ara ombres, explosions, substitució de colors segons paletes, etc. A continuació parlem de com aconseguir ombres simples: – – si la llum és a dalt -> podem fer servir un sprite pels elements dinàmics i tenir les ombres preintegrades als tiles si hi ha elements més alts que la llum -> caldrà calcular les ombres (procès complex i difícil d'integrar amb el sistema anterior), una alternativa seria traçar les ombres, però la millor solució és un joc 3d amb lògica 2d.\n9 TEXT La visualització de textos pot fer-se per mitjà d'arxius font o bé amb la conversió de fonts a bitmaps (textures). Les alternatives passen per crear les nostres pròpies fonts.\nEl primer cas és més senzill perquè tots els caràcters es tracten junts. La defnició dels caràcters va per segments i corbes de Bezier. Tractem amb fonts Serif o Sans Serif.\nPel que fa al segon cas, primer de tot, haurem de considerar si utilizem monospace (amplada fxa, més fàcil d'utilitzar) o proportional typeface (amplada variable). Un cop tinguem la textura i la posició dels caràcters, podem visualitzar-los fent un quadrat per caràcter i/o prerenderitzant-los a la textura que farem servir desprès.\nGRAPHICAL USER INTERFACE (GUI) Normalment, els jocs necessiten interfícies gràfques (o GUIs), que consisteixen en botons, entrades de text, llistes d'elements, etc.\nQuan treballem en les GUIs hem de tenir en compte dos components fonamentals: la gestió d'esdeveniments i la visualització dels elements --> llibreries (CEGUI).\nINTEL·LIGÈNCIA ARTIFICIAL ALS VIDEOJOCS En la majoria de jocs, distingim entre personatges jugadors (players) i personatges no-jugadors (Non-Player Characters, NPC). Els segons, necessiten algun mecanisme per determinar el seu comportament --> IA --> oponents intel·ligents --> experiència més rica i diversa pel jugador.\nLluny dels conceptes avançats en investigació de IA, pels videojocs, la intel·ligència es redueix bàsicament a path-fnding, sistemes basats en regles i màquines d'estats fnits. Això és així, per diverses raons: 1. La recerca en IA és molt més cara i costosa, 2. La IA d'un videojoc ha de poder fer trampes (conèixer tot l'espai del joc, tenir habilitats que el jugador no té, resultats favorables en esdeveniments aleatoris, etc.), 3. La complexitat dels jocs pot arribar a ser molt elevada (món no discret, múltiples jugadors, regles complexes, etc.).\nPATH-FINDING Els algorismes path-fnding implementen el conjunt de tècniques més senzilles de la IA per jocs.\nDel que es tracta és que els NPC sàpiguen com arribar als seus objectius, esquivant obstacles o segons altres factors.\nPer a poder buscar camins, primer ens cal representar el món del joc com un graf on els nodes seran els punts 2d ó 3d de l'espai i les arestes signifcaran el veïnatge entre dos punts (si, a més, associem costos a les arestes, això ens serà útil per a trobar camins de longituds determinades). Per generar aquest graf tenim dues opcions: 1. Divisió en cel·les convexes: - Per formes generals, consumim menys memòria - El graf codifcarà l'arquitectura del nivell 2. Discretització en una graella regular: - Graella rectangular (quadrada) o hexagonal - Menys precís per formes generals D'esquerra a dreta: graella regular quadrada, graella regular hexagonal i divisó en cel·les convexes.\n10 Una primera opció és l'anomenada tècnica de traçat de contorns. Consisteix en avançar cap a l'objectiu en línia recta, i, si ens trobem un obstacle, reseguirem el seu contorn fns a esquivar-lo.\nTot i això, normalment ens interessarà trobar el camí més curt, és per això que, si el nivell és estàtic podem precalcular una taula amb els camins més curts (fent servir Dijkstra i emmagatzemant el primer pas del camí més curt per a tota casella diferent a la inicial). Aquest mètode té l'avantatge d'assegurar consultes molt ràpides, a més de poder-se combinar amb algorismes de cerca, però d'inconvenients tenim que si hi ha molts nodes a explorar el consum de memòria serà elevat i que requerim que el nivell sigui estàtic.\nA* fa servir un heurístic per considerar (a la vegada) la distància del camí mínim a l'origen i la distància euclidea al destí. El principi de funcionament es basa en seleccionar el proper node a considerar segons el que tingui mínima: f(N) = g(N) + h(N), on g(N) és el camí mínim des de l'origen a N, h(N) és el cost estimat de N al destí.\nLa funció heurística (h) és important que ens retorni una aproximació el més semblant possible al camí mínim de N al destí, o bé, una aproximació que sigui una mica menor, per garantir el bon funcionament de l'algorisme. Així doncs, per a aquesta funció, tenim tres canidadtes: – la distància euclidea – la distància Manhattan – la distància Chebychev Malgrat tot, l'algorisme A* ens seguirà donant complicacions quan tinguem altres NPCs en moviment o estiguem en nivells dinàmics --> Solucions: recalcular parts del camí, desviar al node més proper i defnir regles per quan el bloqueig és causat per altres NPCs (esperar, travessar o esquivar).\nMés informació i exemples a: http://theory.stanford.edu/~amitp/GameProgramming/.\nIA DETERMINISTA (per a objectes amb comportaments molt simples).\nParlem de IA determinista per referir-nos a comportaments preprogramats amb algorismes bàsics com ara...: – trajectòries fxes (p.e.: de projectils), – moviments aleatoris, – tracking, seguiment d'un objecte (normalment el jugador).\nTipus de tracking.\n1. Seguiment directe.\n(Jx, Jy): posició jugador (Mx, My): posició NPC MAX_VEL: velocitat màxima NPC Té l'inconvenient de ser massa precís i poc realista, entre d'altres, perquè no té en compte el moviment de l'objectiu.\n11 2. Modelant la velocitat de forma gradual.\n(Vx, Vy): velocitat jugador I, ara, si substituim (Jx, Jy) per la següent expressió, tindrem en compte el moviment de l'objectiu: (Jx + Vx * ∆t, Jy + Vy * ∆t).\nPATRONS DE MOVIMENT I MÀQUINES D'ESTATS Els NPCs segueixen un llistat d'accions (patró de moviment), als quals podem posar extensions com condicions per passar a la següent acció de la llista o determinar el temps d'execució de cadascuna de les accions. A més, també podem defnir un seguir de patrons diferents i escollir quin usar a l'atzar o segons les circumstàncies actuals del joc (multipatrons). A continuació, veiem un exemple sense exencions de patró de moviment únic: (per a objectes amb comportaments complexes i NPCs que no interactuen amb el jugador).\nLes màquines d'estats poden ajudar-nos a modelar aquests patrons. Amb màquina d'estats ens referim a automàtes fnits (model matemàtic de computació que es representa com un graf dirigit on els estats són els nodes i les transicions són les causes que provoquen el canvi d'estat, on l'efecte d'una entrada depèn de l'estat actual). Amb les màquines d'estats, tenim menys capacitat de computació que les màquines de Turing, però aconseguim memòria il·limitada.\nA la fgura de l'esquerra, veiem un exemple de l'aplicació de màquines d'estats al comportament d'un NPC.\nCada estat representa un comportament i sap processar la informació del seu voltant per executar les possibles transicions.\nL'execució d'aquesta màquina es fa durant el joc.\n(per a NPCs que interactuen amb el jugador/a).\nTot i això, encara podem perfeccionar una mica més les màquines d'estats, però aleshores necessitarem memòria (fent-la servir com una entrada més), o bé usar màquines d'estats jeràrquiques (on es modelen els estats amb la seva pròpia màquina); una darrera opció són les no deterministes.\n(per a NPCs principals o companys del jugador/a).\nVideojocs - Apunts Game Loop i TBE - Videojocs (2016) Apunte\nParal·lelisme - Parallel programming principles: task decomposition (2015) Apunte


090/19 – COMITÈ SEGURETAT I SALUT DARP\n29 octubre, 2019 by Jose Luis Perez Rodriguez\n29.10.2019 # 090/2019\nCOMITÈ DE SEGURETAT I SALUT DEL DEPARTAMENT D'AGRICULTURA, RAMADERIA, PESCA I ALIMENTACIÓ\nBenvolgudes companyes i benvolguts companys, us resumim, tot seguit, els temes tractats a la darrera reunió del Comitè de Seguretat i Salut (CSS) del Departament.\nCENS AMIANT: A consulta de CCOO el departament ens comunica que han finalitzat les obres de retirada a Amposta i que ja tenen permís per iniciar-les a Pont de Suert.\nCENS D'ACCESSIBILITAT I VESTIDORS DEL CENTRES DEL DARP: No hi han canvis des de la darrera reunió del CSS, el departament recorda que totes les licitacions inclouen aquests requisits per a la seva aprovació.\nTRASLLAT OC DEL BERGUEDÀ I CERDANYA: En el cas de l’oficina de Berga s'està a l’espera de resoldre la licitació; en el cas de l’OC de la Cerdanya es continua treballant amb l’Ajuntament de Bellver de Cerdanya per a la cessió gratuïta d’un local.\nSITUACIÓ OC DEL DARP: CCOO estem pendents que s’actualitzin els informes de l’àmbit psicosocial de l’any 2012 i es faci la definició d’ indicadors de càrregues de treball. Hem sol·licitat que es donin a totes les OC unes recomanacions clares de com s’ha d’actuar en cas que un persona estigui sola en el centre de treball.\nEDIFICI DARP 2 LLEIDA: Ja està aprovat el tancament de les escales, resta pendent de confirmar la millora del sistema de cortines.\nLABORATORI DE CABRILS: Ja estan finalitzades les obres de millora de les instal·lacions del laboratoris.\nSIMULACRES D’EMERGÈNCIA: El departament ens informa que hores d’ara n’hi ha 24 centres que ja han realitzat el simulacre anual. També s’ha recordat als 53 centres que no l’han fet, de la necessitat de fer-ho abans que finalitzi l’any 2019.\nNOU PLA DE PREVENCIÓ DEL DARP: El departament ens informa que ja està llest el proper Pla de Seguretat i ens convida a aportar idees o fer suggeriments a aquest Pla que tindrà una vigència de 4 anys, fins el 2023.\nCFEA REUS: CCOO demanem de nou que el departament realitzi un estudi de càrregues de feina per al personal del DARP que treballa a l’Escola. El departament es compromet a valorar aquest proposta i donar-nos una resposta en el proper CSS que es reunirà al gener de 2020.\nCOMPLEMENT PERILLOSITAT TÈCNIC ESPECIALISTA CONTROLADOR PECUARI: El departament és reticent a donar aquest complement argumentant que amb els protocols de treball existents els perills han baixat significativament i que no hi han hagut accidents darrerament. Els delegats de CCOO demanem que documentin quins factors de risc han estat eliminats i com, des de l’any 2008, quan es concedia aquest complement als controladors pecuaris.\nSEGURETAT ÀREES BÀSIQUES: En referència al personal d’aquest CSS que es queda sol en els centres de treball, CCOO proposem que el departament valori instaurar mesures com, per exemple, tancament de portes, portes amb espiells o videoporters. El departament es compromet a tenir enllestit un llistat de centres amb personal d’aquest CSS i fer un valoració de les propostes.\nPROTOCOL D'ACTUACIÓ AVÍS DE BOMBA: CCOO preguntem el motiu pel qual no es va procedir a l’evacuació d’un centre de treball de Tarragona un cop rebuda una amenaça de bomba. Això va fer que el personal d’aquest centres restés 30 minuts a l’interior del recinte fins que la presència dels mossos va resoldre que no hi havia perill. El Departament ens ha informat que el responsable del centre de treball va seguir les instruccions del 112 emergències que va considerar que no calia evacuar el centre i que era millor esperar l’arribada del mossos d’esquadra.\nSi teniu suggeriments, propostes, consultes, que afectin la salut laboral del nostre departament, ens les podeu fer arribar a: dagricultura@ccoo.cat o bé directament als/a les delegats/des de prevenció de CCOO\nBARCELONA: David Bonet dbonet@gencat.cat Carlos Rodríguez. crodriguezb@gencat.cat\nLLEIDA: Albert Molgó. amolgo@gencat.cat Mario Carrillo mario.carrillo@gencat.cat\nTARRAGONA: Xavier Agut. xagut@gencat.cat Carles Safont csafontr@gencat.cat


Departament de Ciències del Mar i Biologia Aplicada - Notícies publicades en Febrer, 2015. Departament de Ciències del Mar i Biologia Aplicada\nDepartament de Ciències..licades en Febrer, 2015\nDepartament de Ciències del Mar i Biologia Aplicada - Notícies publicades en Febrer, 2015\nInvestigadors de l'Institute of Marine Research de Noruega visiten el CIMAR i la Universitat d'Alacant\nUn grup d'11 investigadors de l'Institute of Marine Research de Noruega (http://www.imr.no/en) visiten del 2 al 5 de març el Centre de Recerques Marines de Santa Pola (CIMAR) i el Departament de Ciències del Mar i Biologia Aplicada de la UA amb l'objectiu d'estrènyer les relacions entre ambdues institucions....\nEls investigadors que ens visitaran pertanyen al grup de comunitats bentónicas i interaccions costaneres i treballen en la biologia i distribució d'espècies associades als fons marins tant en zones profundes com a succintes, la cartografia de comunitats i la seua aplicació per a assessorar per a una gestió sostenible dels ecosistemes costaners i protegir-los de la influència humana. Per açò han mostrat interès a visitar l'escull de coral fòssil del Cap de Santa Pola i la reserva Marina de Tabarca com a exemple d'una gestió sostenible dels ecosistemes marins. Estàs línies de treball són molt similars a les desenvolupades pel CIMAR i la UA i poden servir de base per a establir col·laboracions futures entre ambdues institucions.\nLa UA, Glen Biotech i Tragsa s'uneixen per a lluitar contra el picudo roig\n"La Universitat d'Alacant, Glen Biotech i l'empresa de Transformació Agrària, S.A (Tragsa) han signat un conveni de cooperació i col·laboració dirigits a realitzar treballs de recerca basats en la combinació i modificació de paranys encebats de feromones amb el fong Beauveria bassiana aïllat 203 contra el picudo roig....\nLa durada del conveni serà de dos anys, destacant com a responsable del projecte per part de la UA el Dr. Luis Vicente López Llorca, director de l'Institut d'Estudi del Mig "Ramón Margalef" (IMEM), Dª Nuria Limite Olivares, D. José Juan López Calataiud i D. Rafael Zamorano per part de TRAGSA, com a responsables del seguiment dels treballs, i Berenice Güerri, per part de Glen Biotech, com a responsable del desenvolupament del projecte i el seu seguiment "\nMàster internacional en Gestió Pesquera Sostenible (6a edició)\nEl Màster es desenvolupa a temps complet en dos anys acadèmics (120 crèdits, d'acord amb el Sistema Europeu de Transferència de Crèdits (ECTS) i s'estructura en dues parts: la primera (60 ECTS) té una orientació professional i inclou classes lectives, pràctiques i treballs tutoritzats, seminaris oberts i visites tècniques. Aquesta part es desenvoluparà en la Facultat del 15 octubre 2015 al 15 juny 2016, amb professorat altament especialitzat de les institucions organitzadores i professors convidats de prestigi pertanyents a institucions internacionals i a universitats, centres de recerca, administracions i entitats privades de diversos països. La segona part del màster (60 ECTS) constitueix un període d'iniciació a la recerca o a l'activitat professional en el qual s'ha de fer la tesi de Master of Science. Començarà a partir del setembre del 2016, amb una durada de deu mesos.\nEl termini de presentació de les sol·licituds d'admissió de candidats no espanyols finalitza el 4 de maig de 2015.\nLes prades de Posidònia de Tabarca constitueixen un exemple de sostenibilitat marina.\nAlacant, 21 feb (EFE).- Les prades de 'Posidònia oceanica' de la reserva de la illa de Tabarca, a Alacant, constitueixen per a la comunitat científica un exemple de la capacitat d'aquesta espècie de mantenir-se estable enfront d'altres llocs on aquesta coberta vegetal marina pateix una reculada per l'acusat impacte humà. Així es posa de manifest en un estudi publicat pel departament de Ciències del Mar de la Universitat d'Alacant en l'últim nombre de la revista científica internacional 'Thalassas', a partir dels resultats de més de vint anys d'estudi de les prades de Posidònia a l'entorn de Tabarca.\nEl treball de recerca ha sigut realitzat pels biòlegs José Miguel González-Corretja, José Luis Sánchez Lizaso, Yolanda Fernández Torquemada i Aitor Forcada, i reflecteix que una prada disposa de mecanismes propis de reparació si està adequadament protegida dels impactes humans.\nNotícies publicades en altres mitjans:\nCurse Introducció al disseny experimental i ANOVA multifactorial. 2º Edició\nTancat termini de preinscripció\nCurs d'especialització en estadística avançada que permetrà dissenyar experiments amb múltiples factors optimitzats per a l'anàlisi amb ANOVA utilitzant R. No és necessari un coneixement previ de la matèria. Tampoc és necessari un coneixement previ de R. Tots els coneixements necessaris s'adquiriran durant el curs.\nAquest curs està orientat a estudiants, investigadors o professionals que requerisquen coneixements per al desenvolupament de projectes experimentals.


L’aparadorisme. Art o ciència? | Blog Escola de Llibreria\nPerò com que el món dels sentits i la nostra percepció són subjectius i capritxosos, no hi haurà una fórmula magistral per atraure l’atenció de tots els vianants. Haurem de personalitzar-la segons el gust del comprador potencial del nostre negoci. Per tant, no només haurem de crear una línia visual atractiva, sinó que també haurà d’apel·lar directament al gust d’aquells usuaris de la via pública que s’ajustin al perfil del nostre client ideal.\nEl llibre Escaparatismo y diseño de espacios comerciales, escrit per Alicia Calvo Castro i editat per Síntesis, té com a objectiu formar estudiants del grau superior de Gestió de Vendes i Espais Comercials i, a vegades, a lectors casuals, en la tècnica de l’aparadorisme.\nCom la majoria de llibres de formació, el coneixement ve farcit i amenitzat per imatges, esquemes, gràfics, exemples, material complementari digital (consisteixen en vídeos, exercicis en línia, entrevistes, etc.) i activitats, però en aquest cas destaca el fet que els exemples són de casos reals i compleixen perfectament la seva funció il·lustrativa d’allò que es vol transmetre.\nÒbviament, aquest llibre no té com a objectiu analitzar l’aparadorisme en una llibreria mitjana o petita (de fet no trobem ni un sol exemple o explicació dirigida a botigues de productes culturals), o sigui que haurem «d’eliminar» totes aquelles lliçons que, per dimensions o sector, no s’ajustin a allò que ens interessa. Passem les pàgines dedicades a grans establiments, cadenes de supermercats, negocis que no tenen res a veure amb la venda de llibres i exemples de campanyes de fidelització d’Amazon (aquest darrer exemple ens farà més mal que bé), i ens centrem en el que podem aplicar a les nostres llibreries.\nCom era d’esperar, l’aparadorisme ocupa la major part del llibre, dedicant-li tres capítols de les sis unitats didàctiques. Se’ns diu que l’aparador s’ha de planificar, mesurar el seu impacte i extreure conclusions. Aquesta serà la diferència entre anar a cegues i trobar la fórmula perfecta per a la nostra llibreria.\nTots ens hem trobat en la situació de jutjar un establiment per l’efecte que ens provocava l’aparador, si aquest estava net o els productes es veien antics, si el botiguer havia volgut transmetre alguna cosa amb la seva selecció o si semblava un arbre de Nadal. Aquest judici, que es fa en molt pocs segons, ens ha dictat que entréssim o que passéssim de llarg, i hem de tenir clar els factors que provocaran cada reacció.\nPerò aquí no acaba la feina, un cop el client potencial ha entrat a l’establiment, hem d’aconseguir que s’hi trobi còmode, que els llibres que tenim li semblin interessants i, si és possible, que se n’acabi enduent algun! Per això hem d’analitzar l’interior de la llibreria: el mobiliari, les zones de pas més freqüents, la il·luminació, el recorregut que segueix el client des que entra fins que surt, etc. En aquest cinquè apartat del llibre trobarem una llista de factors de l’interior de la botiga als quals hem d’estar atents per aconseguir materialitzar aquesta venda.\nAl primer capítol es treballaran els aspectes introductoris al temari i, a l’últim, qüestions legals relacionades amb el món empresarial que s’hauran de tenir en compte a l’hora de crear la nostra llibreria.\nCom a comentari final, destaco que al llibre se li dedica un apartat (petit, però com a mínim és present) a l’aparador digital de la botiga, és a dir, el que mostren d’elles mateixes a Internet. Al meu dia a dia treballo amb moltes pàgines web i xarxes socials de llibreries i, com passa amb els aparadors a peu de carrer, les sensacions que transmeten als usuaris digitals és vital. Ja fa temps que la revolució digital ha arribat a les nostres vides, però a vegades sembla que aquesta nova onada ha enxampat a algunes llibreries sense fer els deures. Animo a tots a dedicar com a mínim tant de temps a perfilar tot allò que transmeteu a l’entorn digital com al món físic.\nPer últim, aprofito per respondre a la pregunta que formulava al títol de la ressenya: Saber fer un aparador és un art o una ciència? La resposta, com acostuma a passar, és que es necessita tots dos vessants per fer-se a la perfecció. En aquest llibre es tracten les qüestions eminentment tècniques, les fórmules de productivitat i la nomenclatura específica de cada element, però no ens ensenyarà a donar-li aquell toc de gràcia que converteix un aparador comercial en una finestra en un entorn agradable, atractiu i facilitador (més que incitador) dels béns amb què tant gaudim. Això ho haurem de seguir buscant a una altra banda.\nPodeu veure les primeres pàgines del llibre en aquest enllaç: https://www.sintesis.com/data/indices/9788491711209.pdf\nLlibreter a la Llibreria Hispano Americana i gestor de continguts a Libelista


danilamasia, Autor a ESCOLA LA MASIA - fent escola, fent país - Pàgina 17 de 24\nEns il·lusionem (5anys)\nEs diu que el cinema tracta “d’aprofitar la il.lusió de moviment”. Avui hem fet cinema, però aquesta vegada la il·lusió de moviment ha anat un pas més enll;, doncs ens ha deixat paralitzats durant una estona, en silenci, bocabadats de poder fer màgia amb les imatges fixes, màgia amb el cos i amb les famílies. Per […]\nEls sentits dels animals\nJa podeu passar pel passadís de primer de primària i contemplar el mural i els mòbils del Projecte “Els sentits dels animals”. Es tracta d’una “exposició interactiva” en la qual podreu olorar, tastar, tocar, mirar, escoltar… però també, i sobretot, reflexionar sobre la relació entre els sentits dels animals i els dels éssers humans… Només […]\nFaixa roja, faixa blava. La pilota valenciana.\nEl grup Raspall (4t Primària) hem visitat aquesta exposició dedicada al nostre esport que estarà oberta al públic fins el 24 de febrer a la Casa de la Cultura de Museros. Hem pogut veure com es fabriquen els elements bàsics del joc (pilotes de “vaqueta”, didals, guants …), modalitats del joc de la pilota, estructura […]\nConeixem la flauta de bec?\nPer tal de saber més sobre l’instrument que treballem a les classes de música, l’alumnat de 4rt, 5é i 6é de primària i 1r de secundària han participat a un taller-audició amb el flautista de bec David Antich. Ell ens ha mostrat tot un ventall de flautes i ens ha explicat com ha evolucionat aquesta […]\nA colps és l’audició que hem pogut gaudir els alumnes de 5é i 6é al Palau de la Música de València. De les mans del Grup de Percussió AMORES hem pogut descobrir un món de música i músics contemporanis com J. Cage, S. Reich o “Chapi”. Tot colpejant una gran varietat d’objectes quotidians (coberts i […]


ESFeres 31: Pagar fins que faci mal - ESF\nESFeres 31: Pagar fins que faci mal\nAigua|Internacional|Publicacions|Tot el territori|Tots els projectes|Tots els recursos\nEn motiu de la gira d’incidència política de les #ComunidadesVSAgbar realitzada a l’abril del 2021 i gràcies a la coordinació internacional que s’ha generat desde 2020 entre activistes i afectades per la gestió irregular d’Agbar a diversos països del món, us presentem l’estudi executiu que analitza en profunditat les vulneracions que es donen a Cartagena, Osorno i Saltillo. Podeu trobar l’estudi en català, castellà i anglès.\nAquestes tres ciutats llatinoamericanes tenen en comú la vulneració de drets humans i ambientals sota la gestió publicoprivada d’empreses filials de la Societat General d’Aigües de Barcelona (SGAB o popularment coneguda com Agbar).\nL’informe permet desgranar l’arquitectura corporativa d’Agbar i la seva matriu empresarial Suez-Veolia. Un model operacional que passa per l’aprofitament -o inclús la modificació interessada- de contextos polítics i normatius favorables per guanyar concessions i desenvolupar una política de negoci que prioritza els màxims beneficis pels accionistes a costa de la vulneració de drets humans i ambientals. En concret, es vulneren les cinc dimensions del Dret Humà a l’Aigua i el Sanejament (accessibilitat, disponibilitat, qualitat, assequibilitat i adequació cultural) i els principis fonamentals dels drets humans d’accés a la informació, transparència i participació; entre d’altres.\nEls tres casos demostren que la privatització i la col·laboració publicoprivada impliquen una deixadesa de les responsabilitats i els deures de les administracions públiques. Lluny de complir les promeses i els suposats beneficis -mai no demostrats- de la privatització de la gestió de l’aigua, els casos d’estudi mostren l’afebliment de les capacitats dels municipis per fer front a reptes com l’emergència climàtica i l’adaptació al canvi climàtic des de la gestió de l’aigua, que precisament són els grans reptes de totes les societats d’avui dia. Fruit d’una voluntat de maximització de beneficis (d’uns pocs, i la majoria d’ells europeus), la política de gestió de les filials de la matriu Suez-Veolia deslocalitza i invisibilitza el deteriorament ambiental de molts pobles de l’exterior.\nEsperem que aquest document sigui d’utilitat pels titulars d’obligacions i responsabilitats, que tenen el deure de garantir i protegir el dret a l’aigua i la resta de drets humans i ambientals. En especial, per aquells titulars d’obligacions europeus que tantes vegades han cedit davant grups empresarials que vulneren d’una forma flagrant i impune els drets humans i ambientals a l’exterior, com és el cas de les relacions públiques amb el grup Agbar/Suez. Esperem que aquests casos ens serveixin per caminar cap a instruments legislatius pioners com és la creació del Centre Català d’Empresa i DDHH, aquí i arreu.\ndescarrega l’estudi en català\ndescarga el estudio en castellano


...Quins records em porta tot el que expliques, i sembla que fos ahir, i ja fa un quants anys eh...tot el viscut queda en les seves vides i en les nostres, que no va ser poc, ara es una altre etapa tan intensa com la anterior, i amb unes bones arrels.Gràcies a totes les mestres per l'esforç i a l'escola per fer que el Nadal sigui una sorpressa any darrera any\nEm moro de ganes per veure totes les fotos!!!\nAvui porto un dia... i lo priemer que he fet avui, no es obrir el blog, ara estava a punt de marxar quan he volgut obrir-lo...i ha sobre surt el tete!!!! estan guapissims i aixo que ell no es gaires de abraçades....\nFeliçitats Maria i Anna aquests dies deuen ser durs, pero la màgia de les dates o valen. Ja tinc ganes de veure el video.\nI després els hi dius als teus alumnes que guardin un secret...\nhola soc la maria sotes feliç any nou , es molt divertit magrda molt el diari us feliçito o cento per no emviar-vos comentaris perke no tenia ordinador bueno molts petons


Pego i l’Aztúbia han estat incloses en la zona de control i seguretat davant la Xylella fastidiosa – Ràdio Pego\nEn la darrera actualització de les dades de l’afecció per la Xylella fastidiosa, la número deu ja, la Conselleria d’Agricultura, Medi Ambient, Canvi Climàtic i Desenvolupament Rural, ha ampliat la zona demarcada per control i seguretat, que ara se situa en 134.600 hectàrees i els municipis que es troben en aquesta zona passen de 60 a 73. S’inclou ara el termes municipals d’Alcosser de Planes, Beniarrés, Benimarfull, Cocentaina, Ràfol d’Almunia, l’Alqueria d’Asnar, l’Atzubia, l’Orxa, Muro d’Alcoi, Orxeta i Pego de la província d’Alacant, així com Oliva i Vilallonga de la província de València.\nA més, aquesta actualització inclou 19 nous municipis amb vegetals infectats (Benasau, Beniaberg, Benidoleg, Benillup, El Verger, Gorga, La Nucia, La Vall de Laguar, L’Alfàs del Pi, Millena, Ondara, Orba, Pedreguer, Plans, Sagra, Tollos, Vall d’Ebo i la Vall de Gallinera), que se sumen als 31 existents fins ara.\nLa Conselleria d’Agricultura, Medi Ambient, Canvi Climàtic i Desenvolupament Rural informà ahir d’aquestes dades a les organitzacions agràries, cooperatives, operadors i planteristes de la Comunitat Valenciana aquesta desena actualització de les dades d’afecció de la Xylella fastidiosa.\nPer part de les associacions agràries ASAJA i AXFA, s’ha alertat de què executar el protocol d’eradicació d’aquest desè brot de Xylella suposarà arrancar la totalitat dels ametlers del nord d’Alacant. Ambdues organitzacions han demanat a la Conselleria responsabilitat i continuen denunciant que el protocol d’Eradicació no serà efectiu en l’escenari actual que pateix Alacant. Afirmen que és necessari substituir-ho per un pla de contenció que contemple arrancar i destruir només l’ametler infectat i reduir l’activitat de l’insecte vector.\nAl respecte, la consellera ha manifestat que s’està aplicant el pla de contingència acordat amb les organitzacions agràries i ha recordat que l’eradicació és una obligació. Cebrián ha assenyalat que la contenció no és una opció ni una decisió de la Comunitat Valenciana, perquè hauria de ser prèviament aprovada per la Comissió i pels 27 estats membres, com a canvi d’estratègia que podria posar en risc altres territoris de la UE.\nElena Cebrián ha afegit que s’està preparant un pla de reconversió en el qual s’han inclòs possibles cultius alternatius i ha destacat que s’han convocat 2,35 milions d’euros en 2018 i 2,2 milions en 2019 per a indemnitzacions.\nPer part de l’Ajuntament de Pego, el regidor d’Agricultura, Andreu Dominguis, ha manifestat que la situació no és alarmant en el cas de Pego i l’Atzúbia, però sí hi ha certa preocupació, tot i que el cultiu de l’ametler no és massa significatiu a la zona. També ha incidit en què el protocol d’eradicació que s’aplica des de Conselleria no ve marcat ni tan sols per l’estat espanyol, sinó per la Unió Europea.\n← Els clubs de gimàstica rítmica Colors Pego i La Lluna Pego competiren diumenge a Benissa\nLa família de Dolors Sendra rep amb emoció i agraïment la notícia que el carrer Eduardo Zaplana durà el nom de la compositora →


Llagostera Ràdio - El jutjat arxiva la causa contra l'alcalde de Llagostera per la querella de Rec Madral\nL'alcalde de Llagostera arribant als jutjats amb el seu advocat al passat febrer. / Foto: Marina López (ACN)\nArticle Anterior New Order, nou cap de cartell del 57è Festival de la Porta Ferrada\nSegüent Article Els Mossos desallotgen els animalistes que havien ocupat l'escorxador de Riudellots més de 10 hores\nEl jutjat d'instrucció 1 de Girona ha arxivat la causa oberta contra l'alcalde de Llagostera, Fermí Santamaria, per la querella interposada per la companyia d'aigües Rec Madra.\nEl jutjat d'instrucció 1 de Girona va admetre a tràmit la querella interposada per la companyia d'aigües i va citar a declarar com a investigats l'alcalde, l'aleshores secretari municipal, responsables de la Junta de Compensació i els representants de les empreses FCC Aqualia i Aglomerats Girona.\nDesprés de prendre declaració als investigats i de fer les diligències necessàries, la magistrada ha decretat el sobreseïment lliure de les actuacions que, un cop sigui ferma la interlocutòria, acabarà amb l'arxiu del cas. La magistrada descarta un per un dels delictes que l'empresa els hi atribuïa.\nRec Madral denunciava que, mentre era concessionària 'de facto' del servei d'aigua a la urbanització, el 2017 es va impulsar la construcció d'una xarxa paral·lela d'abastament, que es van adjudicar les obres a Aglomerats Girona i que, quan les canonades estaven enllestides, FCC Aqualia va passar a assumir el subministrament d'aigua als diferents habitatges. A més, també assegurava que, un cop completades les obres, a partir del setembre del 2018 van destruir part de les canonades que havia estès Rec Madral.\nEl jutjat, abans d'entrar a argumentar els motius pels quals descarta els delictes investigats, ja subratlla que no existia cap contracte en el qual es disposés que Rec Madral seria l'empresa encarregada de subministrar aigua a la Canyera un cop aprovat el projecte de reparcel·lació.\nÉs més, la magistrada subratlla que l'empresa "no va participar en el concurs públic de licitació de les obres de reurbanització" i que hi ha alguns dels investigats que han posat èmfasi en que la companyia arrossega deutes amb l'Agència Catalana de l'Aigua.\nEn relació a l'actuació de l'alcalde quan va signar un decret que autoritzava Aqualia a captar aigua i portar-la fins a la urbanització, la magistrada considera que Santamaria no va cometre cap delicte perquè el document "reuneix els paràmetres legals". "La normativa jurídica empara la decisió adoptada, no podent-se basar únicament la imputació per un simple desacord el querellant amb la resolució adoptada", exposa el jutjat.\nLa magistrada també afegeix que, per la via administrativa, el querellant podia impugnar la resolució i sosté que "no pot acudir a la via penal quan no sigui del seu gust". Finalment, el jutjat també posa el focus en què "no s'ha acreditat, ni tan sols indiciàriament, en quina mesura ha existit un benefici" per a algun dels investigats.\nFermí Santamaria, que el 7 de febrer va declarar al jutjat acompanyat pel seu advocat Carles Monguilod, assegura que està "molt content" però lamenta que, durant més de dos mesos, ha patit la "pena de banqueta". "Sempre he actuat dins la legalitat i d'acord amb el que indicaven els assessors jurídics, sap greu que hagin intentat degradar la imatge de l'alcalde i la resta de persones", ha afirmat. "Tenia la consciència ben tranquil·la però estic satisfet que ara el jutjat reconegui que no hi ha hagut cap actuació fora de la llei", ha conclòs.


ESPIGOLAR EL POBLENOU - AL LLINDAR - CAN FELIPA - ASSOCIACIÓ VEÏNS I VEÏNES POBLENOU - HIGO MENTAL\nEspigolar el Poblenou és un projecte d'Higo Mental en col·laboració amb l’Associació de Veïns i Veïnes del Poblenou en el marc de la iniciativa Al Llindar de Can Felipa. Consisteix en un arxiu audiovisual de materials vinculats amb el Poblenou generat a partir d’una crida oberta. L’arxiu és navegable a través d’una sèrie d’etiquetes que proposen possibles recorreguts i lectures dels seus ítems. A més a més podreu trobar una activació de l’arxiu mitjançant la sessió #18 d'Higo Mental, que ofereix un recorregut en diàleg amb altres materials d’internet. En aquest web també podreu consultar un petit diari del que ha estat el procés d’espigolatge.\n2El Món Del Treball\n3Especulació Amb L´habitatge\nTítol: Tercera deriva: Degradació\nAutora/Realitzadora: Anna Fando\nDonant: Anna Fando\nTítol: MURAL/LOCAL · Teo Vázquez\nAutora/Realitzadora: Violeta Ospina / Jiser\nDonant: Irene Julve / Jiser\nTítol: POBLENOU VII: PERE IV\nDonant: Produccions La Llacuna\nTítol: Poblenou desaparegut - Estació Poblenou\nAutora/Realitzadora: Josep Maria March\nDonant: Josep Maria March\nTítol: Resum de la xerrada "Les bugaderes del Poblenou"\nAutora/Realitzadora: Arxiu Històric del Poblenou\nDonant: Arxiu Històric del Poblenou\nTítol: Mantenerse (en pie)\nAutora/Realitzadora: Mercedes Mangrané\nDonant: Mercedes Mangrané\nTítol: "La meva àvia m'ha donat això"\nAutora/Realitzadora: Ona Queraltó\nDonant: Ona Queraltó\nTítol: Vista aèria de Poblenou 1974\nAutora/Realitzadora: Enrique Tárraga. Arxiu Històric del Poblenou\nTítol: Senyal 17\nAutora/Realitzadora: Tamara Cortés i altres\nDonant: Tamara Cortés\nTítol: Poblenou desaparegut. Darrera cementiri\nTítol: Acció 8M - Els nostres cossos no són un negoci (RAW)\nAutora/Realitzadora: Comitè de Vaga 8M del Fort Pienc, Sagrada Família i Dreta de l'Eixample + Feministes de Poblenou (La Filadora).\nDonant: Marina Freixa\nTítol: El dia que vam decidir fer una rajola\nAutora/Realitzadora: EN BOLES\nDonant: Miranda Pérez-Hita\nTítol: Entrevista a la Mercè Tatjer\nTítol: Poblenou desaparegut - Retalls\nTítol: POBLENOU. DE LA FÀBRICA AL GRATACEL\nAutora/Realitzadora: Roger Granel\nTítol: Primera deriva: Reconeixement\nTítol: Acció 8M - Els nostres cossos no són un negoci\nTítol: Assaig General\nTítol: Segona deriva: Canvi de paisatge\nTítol: Viviendas La Escocesa\nAutora/Realitzadora: Ens Plantem Poblenou\nDonant: Ens Plantem Poblenou\nAl llindar és el programa de Can Felipa que proposa col·laboracions entre agents culturals i entitats del barri del Poblenou. El juliol del 2020 la Clàudia Elies ens va contactar per participar en la primera edició del programa en col·laboració amb l'Associació de Veïns i Veïnes del Poblenou. Unes setmanes més tard ens vam reunir amb el Salvador Clarós, president de l'entitat, per presentar-nos, conèixer el seu funcionament i fer-li una proposta inicial de projecte: un arxiu audiovisual vinculat al Poblenou en què es tractessin interessos de l'associació i que ens permetés establir vincles amb altres continguts d'internet. Tot seguit us expliquem quin ha estat el procés de treball d'Espigolar el Poblenou.\n→ "Poblenou. De la fàbrica al gratacel", punt de partida de la sessió de presentació: memòries plurals sobre el barri.\nDel debat sorgit dels tres videos en sortiren les línies d’interès que ens han acompanyat al llarg del projecte: les transformacions urbanístiques del barri, el món del treball i l’especulació amb l’habitatge. S'ha procurat treballar la memòria des de la complexitat d’aquestes temàtiques i defugint d’una mirada romàntica del passat.\nUn cop vam tenir una idea dels materials que conformarien el nostre arxiu de treball, vam decidir apropar-nos a un nou agent del barri: l’Arxiu Històric del Poblenou. El 23 d’octubre de 2020 ens vam reunir amb l’Orestes Sánchez, qui ens va explicar que es tracta d’una associació de voluntaris nascuda el 1976 que es dedica a recollir la història del barri. El seu fons es compon bàsicament de fotografies i documents, però estan molt interessats a recollir també material audiovisual i ara són ells qui custodien els materials un cop finalitzat el nostre projecte. La reunió ens va permetre conèixer el seu funcionament, veure estratègies per catalogar el material i, també, tenir accés a algun vídeo del seu catàleg que podia completar el nostre recull.\nEl 22 de desembre ens vam citar amb l’Aina de la Sala Beckett i el Fernando del Centro Dramático Nacional per parlar d’una possible col·laboració entre el nostre projecte i Dramawalker Poblenou, un projecte de mediació amb el barri del que resultarà una ficció sonora per recórrer el barri. És possible que a partir del nostre arxiu es creï alguna ficció o directament que els videos recollits al llarg del procés es puguin visualitzar al mateix recorregut que faci l’espectador/oient. Que els nostres projectes puguin recollir part de la feina feta per altres projectes de caràcter cultural comunitari és fonamental per un bon ecosistema cultural als barris, que no cremi agents en un exercici d’explotació i abandonament de les xarxes veïnals.\nA principis de gener de 2021 vam entregar un article per ser publicat a la revista de l'Associació de Veïns i Veïnes del Poblenou, una eina fonamental de comunicació tant de la seva activitat com de la memòria del barri i els seus conflictes latents. L’article en qüestió, que resumeix el projecte i presenta com consultar-lo a la xarxa, pot ser consultat en el número de febrer de la revista.\nLa darrera passa del projecte, un cop vam tenir tot el material catalogat, ha estat l’activació de l’arxiu. És aquí on Higo Mental posava en acció la seva metodologia de treball habitual. El 19 de gener de 2021 ens vam reunir a Can Felipa per mostrar els resultats del projecte amb l’assistència de moltes de les donants de materials. Per activar l’arxiu, vam realitzar una sessió d’Higo Mental en la que es creuaven els materials rebuts amb altres trobats a Internet i on les donants explicaven en primera persona les seves aportacions. Va ser una sessió rica en derives pel barri, on vam poder aprofundir en la relació entre gènere i treball i on van dialogar diverses representacions de les complexitats socials, culturals i econòmiques que hi ha darrere de qualsevol transformació urbanística.


La Natura a la comarca de la Selva: 04/2008\na d’abril 29, 2008 Enllaços a aquest missatge\n1 cigonya blanca (Ciconia ciconia)\n2 batallaires (Phymolachus pugnax)\n+10 corriols petis (Charadrius dubius)\n+10 grassets de muntanya (Anthus spinoletta)\ncruixidell (Emberiza calandra), alguns exemplars cantant\n7 cornelles (Corvus corone)\nArribades 2008: Territ variant (Calidris alpina)\nTres exemplars a la llacuna permanet de l'estany de Sils el 27 d'abril.\nObservadors: participants en la VI sortida als Estanys del CEF\nEl diumenge 27 d'abril més d'una trentena de persones es van reunir per tal de fer la tradicional visita guiada a l'estany de Sils que organitza la Secció d'Ornitologia del Centre Excursionista Farners des de fa 6 anys.\nA més de gaudir d'una jornada assolellada i amb temperatures molt agradables, la pluja dels dies anteriors havia creat ambients molt propicis per a la presència d'aus aquàtiques, fet que va permetre fer un bon llistat d'observacions.\nPer veure el llistat complet cliqueu aquí.\nEnviat per Alfons a La Natura a la comarca de la Selva el 4/28/2008 04:35:00 AM\na d’abril 28, 2008 Enllaços a aquest missatge\nFotografia: Maria Antònia Canaleta\nEtiquetes de comentaris: Activitats, l'Estany de Sils, Ornitologia, Sils\nNom català, English name, Denominació científica / Scientific name\nÀnec collverd, Mallard, Anas platyrhynchos\nCabusset, Littel Grebe, Tachybaptus ruficollis\nMartinet ros, Squacco Heron, Ardeola ralloides\nMartinet de nit, Black-crowned night-heron, Nycticorax nycticorax\nEsplugabous, Cattle Egret, Bubulcus ibis\nMartinet blanc, Little Egret, Egretta garzetta\nBernat pescaire, Grey Heron, Ardea cinerea\nAgró roig, Purple Heron, Ardea purpurea\nAligot comú, Common Buzzard, Buteo buteo\nRascló, Water Rail, Rallus aquaticus\nPolla d’aigua, Moorhen, Gallinula chloropus\nFotja, Coot, Fulica atra\nCames llargues, Black-winged Stilt, Himantopus himantopus\nCorriol petit, Little Ringed Plover, Charadrius dubius\nTerrit variant, Dunlin, Calidris alpina\nGamba verda, Greenshank, Tringa nebularia\nXivita, Green Sandpiper, Tringa ochropus\nValona, Wood Sanpiper, Tringa glareola\nGavià de potes grogues, Yellow-legged Gull, Larus michahellis\nColom roquer, Feral Pigeon, Columba livia (domestica )\nTudó, Wood Pigeon, Columba palumbus\nTórtora turca, Collared Dove, Sreptopelia decaoto\nFalciot, Commom Swift, Apus apus\nBlauet, Common Kingfisher, Alcedo athis\nPicot garser gros, Great Spotted Woodpecker, Dendrocopos major\nOreneta vulgar, Barn Swallow, Hirundo rustica\nOreneta cuablanca, Housemartin, Delichon urbicum\nCuereta groga, Yellow Wagtail, Motacilla flava\nCuereta blanca, Pied Wagtail, Motacilla alba\nPit-roig, European Robin, Erithacus rubecula\nRossinyol comú, Nightingale, Luscinia megarhynchos\nBitxac European, Stonechat, Saxicola torquata\nMerla, Blackbird, Turdus merula\nTord comú, Song Thrush, Turdus philomelos\nRossinyol bord, Cetti’s Warbler, Cettia cetti\nTrist, Zitting Cisticola, Cisticola juncidis\nTallarol de casquet, Blackcap, Sylvia atricapilla\nMallerenga cuallarga, Long-tailed Tit, Aegithalos caudatus\nMallerenga blava, Blue Tit, Parus caeruleus\nMallerenga carbonera, Great Tit, Parus major\nOriol, Golden Oriole, Oriolus oriolus\nGaig, Jay, Garrulus glandarius\nGarsa, Magpie, Pica pica\nEstornell vulgar, Starling, Sturnus vulgaris\nEstornell negre, Spotless Starling, Sturnus unicolor\nPardal comú, Tree Sparrow, Passer domesticus\nPardal xarrec, House Sparrow, Passer montanus\nPinsà vulgar, Chaffinch, Fringilla coelebs\nGafarró, Serin, Serinus serinus\nVerdum European, Grennfinch, Carduelis chloris\nCadernera European, Goldfinch, Carduelis carduelis\nMés novetats al delta de la Tordera\na d’abril 24, 2008 Enllaços a aquest missatge\nBatallaires (Philomachus pugnax)\nCames-llargues (Himantopus himantopus)\nValona (Tringa glaerola)\nObservador: Jordi Cerdeira\na d’abril 23, 2008 Enllaços a aquest missatge\nA l'abril s'observen exemplars de Zerynthia rumina.\nVegeu una imatge aquí.\nEtiquetes de comentaris: Darreres observacions de lepidòpters\nUn rascletó (Porzana parva) a la sèquia, uns tres-cents metres aigues amunt del pont del camí de Maçanet a lacarretera d'Hostalric.\nÀnec mandarí (Aix galericulata) a la Tordera\nUn exemplar s'observa a la gola de la Tordera. Més informació aquí.\nTambé hi trobareu informació sobre més primeres arribades.\nArribades 2008: Falcó mostatxut (Falco subbuteo) i abellerol (Merops apiaster)\nUn exemplar de falcó observat el dia 18 d'abril a Cassà de la Selva, i una quarentena d'abellerols al Mas Boada, a Llagostera.\nObservador: Aleix Comes\nMés primeres arribades 2008\nCliqueu sobre els enllaços.\nBoscarler pintat gros (Locustella naevia), gavina capblanca (Larus genei).\nAbellerols (Merops apiaster).\nBecut (Numenius arquata).\na d’abril 21, 2008 Enllaços a aquest missatge\nEtiquetes de comentaris: Desembocadura i tram final de la Tordera, Migració prenupcial d'ocells: primeres arribades, Ornitologia, Plana de la Selva\nArribades 2008: Mastegatatxes (Ficedula hypoleuca) i bitxac rogenc (Saxicola rubetra)\nUn mascle de mastegatatxes (Ficedula hypoleuca) a Can Guri, veïnat d'Esclet de Cassà de la Selva. La femella de bitxac rogenc (Saxicola rubetra) va ser observada a Riells i Viabrea.\nObservadors: David Caballé, Alfons Delgado-Garcia, Maite Garrigós\na d’abril 17, 2008 Enllaços a aquest missatge\nJornada de capacitació per al seguiment de ratpenats aquàtics de Catalunya (QuiroRius)\nEl proper dissabte 26 d'abril Galanthus i el Museu de Granollers organitzen una jornada de capacitació per al seguiment de ratpenats aquàtics de Catalunya (QuiroRius).Al següent enllaç hi trobareu més informació, si és del vostre interès:http://www.asgalanthus.org/new/downloads/descarregues/Cartell_QuiroRius_2008.pdf\na d’abril 15, 2008 Enllaços a aquest missatge\nArribades 2008: tram baix i delta de la Tordera\nAquests darrers dies s'han registrat un bon grapat de primeres arribades d'ocells al tram baix i delta de la Todera. Les trobareu totes aquí.\na d’abril 14, 2008 Enllaços a aquest missatge\nArribades 2008: Perdiu de mar (Glareola pratincola) i esparver cendrós (Circus pygargus)\nEl dissabte 12 d'abril s'observa un exemplar de perdiu de mar al Remei, a Cassà de la Selva. L'endemà, una femella d'esparver cendrós a Campllong. El mateix dia encara s'observa una femella d'esmerla (Falco columbarius) a Can Dalmau, també a Cassà.\nArribades 2008 a la desembocadura de la Tordera\nXibec (Netta rufina), territ becllarg (Calidris ferruginea), pigre gris (Pluvialis squatarola), fumarell (Chlidonias hybridus) i tallarol gros (Sylvia borin).\na d’abril 11, 2008 Enllaços a aquest missatge\nArribades 2008: Martinet ros (Ardeola ralloides)\nEl 10 d'abril l'Àngel Torrent observa i fotografia un exemplar a l'estany de Sils.\nCentre d'Informació de l'Estany de Sils Plaça Estació s/n\n17410 SilsTelèfon: 972 16 82 85\nFax: 972 85 36 17E-mail: estany@sils.cat\na d’abril 09, 2008 Enllaços a aquest missatge\nArribades 2008: Mosquiter pàl·lid (Phylloscopus bonelli)\nPrimer exemplar detectat el 5 d'abril a Fogars de la Selva. L'endemà s'escolten com a mínim 2 exemplars en una petita roureda mixta a Sant Andreu Salou.\nArribades 2008: Rossinyol comú (Luscinia megarhynchos)\nArribades 2008: Cigonya negra (Ciconia nigra)\nDos exemplars observats a la riera de Canet, a Sant Martí de Llémena (comarca administrativa del Gironès).\nObservador: Mike Lockwood\nCapó reial (Plegadis falcinellus) a la Tordera\nMés informació aquí. Es tractaria de la primera cita coneguda a la comarca.\nArribades 2008: Martinet de nit (Nycticorax nycticorax) i valona (Tringa glareola)\nTrobareu la informació aquí i aquí.\na d’abril 03, 2008 Enllaços a aquest missatge\nArribades 2008: Àguila pescadora (Pandion haliaetus)\nUn exemplar, probablement de pas, observat sobre l'estany de Sils el 29 de març.\nObservador: Fernando Hernández\nArribades 2008: Tallarol de garriga (Sylvia cantillans)\nUn exemplar mascle observat el 21 de març a Sils.\nObservadors: Toni Mariné\na d’abril 02, 2008 Enllaços a aquest missatge\nXarrasclets a Sils\nEl dia 28 de març encara continuava una parella de xarrasclets (Anas querquedula) a la llacuna permanent de l'estany de Sils.\nObservador i fotografia: Miquel Àngel Pérez-De-Gregorio


3:07 pm - Wednesday, 5 August 2020\nL’Associació de Famílies i Dones del Medi Rural (AFAMMER) de Castelló, ha estat present en FITUR, la Fira Internacional de Turisme més important d’Espanya, representada per la seua presidenta, Lucía Clemente.\nClemente ha explicat que, “el turisme rural és una potent eina per a dinamitzar els pobles i evitar l’èxode rural en la nostra província i una forma d’empoderar a les dones rurals a través de l’ocupació”.\nLucía ha volgut mostrar la gran llavor que fan, als assistents a FITUR, i aprofitar aquest lloc tan important, per a aconseguir donar-se a conéixer a molta més gent.\nEn AFAMMER, “treballem per la igualtat d’oportunitats per a les nostres dones i els nostres pobles. El 100% dels nostres ingressos van destinats a accions socials tan importants com: evitar l’èxode rural, dinamitzar l’ocupació en els nostres pobles, fomentar la formació i educació de la població rural, empoderar a les dones rurals, realitzar activitats de dinamització cultural, entre altres.”, explica l’Associació, que fa una gran labor per a totes les dones que viuen en el medi rural.\nPrevious articleSospeses declaracions de Camps i Aspar per el cas Valmor\nNext articleComença la I edició del Focus d’Empreses de Nules després de la selecció de 10 projectes


Ens trobem a la recta final abans de vacances. Des que vàrem acabar les classes, la intensa calor i els nens i nenes del Casal ha donat vida a l’escola; és que no han parat de fer coses, segur que acaben cada dia ben cansats!.\nUs avancem algunes informacions d’utilitat de cara a l’inici del proper curs:\n-L’escola estarà oberta de 8:00 a 18:00 hores fins el dilluns dia 27 de juliol.\n-L’activitat de casal acaba el proper dia 31 de juliol i inicia de nou l’activitat el 31 d'agost.\n-Les classes lectives comencen el dia 14 de setembre.\n7 de setembre a les 18:00 hores – P3\n8 de setembre a les 18:00 hores – P4\n2 de setembre a les 18:00 hores – Primer\n9 de setembre a les 18:00 hores – 1r d’ESO\n-Iniciació esportiva: Setmana del 21 de setembre de 2015.\n-Bàsquet: De prebenjamins a preinfantils: Setmana del 21 de setembre de 2015.\n-Bàsquet: Infantils, cadets, junior i sènior: Primera setmana de setembre de 2015.\n-Escacs: Setmana del 21 de setembre de 2015.\n-Handbol: Prebenjamins, benjamins i prealevins: Setmana del 21 de setembre de 2015.\n-Revisions mèdiques esportives: L’escola ofereix la possibilitat de fer l’examen mèdic a la mateixa i les ha programat pel día 17 de setembre de 2015. recordeu que de voler fer la revisió mèdica a l'escola cal la corresponent autorització. Us adjuntem un vincle al detall de la informació. REVISIONS ESPORTIVES\n-Les activitats de migdia començaran la setmana del 21 de setembre per a tots els grups. Penjarem en el taulell d’anuncis de l’escola les llistes dels diferents grups.\n-Les activitats extraescolars començaran la setmana del 21 de setembre de 2015.\nEl día 1 de setembre us enviarem puntualment el Full Informatiu del mes de setembre, el primer del curs escolar, ple d'informació sobre el funcionament del curs.


Cmp Woman Long Pant Blau comprar i ofertes a Traininn\nCmp - Roba dona - Pantalons\nDescripció Cmp Woman Long Pant\nPantalons disponibles en diferents colors, amb cintura elàstica.\nCompra avui mateix l’article Cmp Woman Long Pant i rep-lo a casa en poques hores! A més a més, pots escollir diferents talles i colors per al Cmp Woman Long Pant i comprar el que més s’adapti a les teves necessitats. En aquests moments el Cmp Woman Long Pant està en estoc i al preu de 23.99 $. Amb la gran varietat de Pantalons que tenim al catàleg, trobaràs tot el que necessites per practicar esport aquí mateix.\nCaracterístiques Cmp Woman Long Pant\nTecnologias Cmp Woman Long Pant\nSostenibilitat Cmp Woman Long Pant\nCmp Woman Fix Hood Jacket\n$ 37.33 $25.99\n$ 32.84 $24.49\n$ 33.41 $26.99\n$ 32.66 $25.99\n$ 37.64 $27.99


Hamburguesa casolana amb formatge i xips d'albergínia - Recepta de myTaste\nhamburgueses formatge i xips alberginia\nEmboliquem cada tirad'albergíniaambformatge feta esqueixat barrejat amb melmelada de tomàquet fent un saquet\nEn una paella untada d’oli , quan està ben calenta, hi posem amb una mica de sal, les rodanxes d’albergíniai tomàquet\nMentre es fan les albergínies al forn, en un bol mesclem amb una batedora el formatge feta trossejat amb el formatgetipusPhiladelphia, els ous, la nata i una mica de pebre negre finsaconseguir una crema sense grumolls\nUn "montadito" d'albergíniaiformatge de cabra amb ceba caramel. Quan comences no pots parar, la ceba amb el formatge casen a la perfecció\nEn un bol, aixafeu el formatge de cabra amb una forquilla. comenceu amb poca quantitati aneu afegint-la, fins que us quedi una crema suau, però no líquida\nI els emboliquemamb les làminesd'albegínia. Formatgetipusbrie o mozzarella. Aquesta recepta ja l'haviapublicat al principi, però ahir la vaig tornar a fer i la vaigcanviar una mica, l'altra l'he eliminat\nPizza de formatge fumat amb duo de pebrots. A mi m'agraden cruixents, amb la massa ben prima, ifarcides generosament\nSalar icondimentaramb nou moscada al gust. L'altre dia vam tenirfamilia a dinar a casa, com que erem molta colla vam decidir de comprar menjar fet per no passar-me tot el rato a cuinai poder disfrutar dels convidats\nTapem el formatgeamb un parell de làmines de figa. I taparem, finalment, amb una o dues laminesd'albergínia\nAmb un motlle li donem forma d’hamburguesa. Salpebrem la carn picadai la barregem amb. l'all laminatipicat, el julivertpicati una mica d'ou\nLa posem a una paella amb una mica de sal iolid'oliva, a foc fort. També ha de quedar dauradeta. Ha de quedar com sifossinxips\nDoncs no, no té perquè sempre ser així, i queda demostrat que una hamburguesa feta amb bons productes, a casa, pot ser un plat deliciós, ifinsi tot ens arribarà a sorprendre gratament\nuna quiched’albergíniaambformatge de cabra. truita, amb bacallà. Punxem la massa amb una. Per donar-li un toc hivaigafegirformatge de cabra, i aquí ho\nTenia carn picada a la nevera i en comptes de fer l'habitualhamburguesa a la planxa em vaiginspirar en una recepta que vaig veure fa dies al facebook, no sé si era exactament així però el resultat va agradar als de casa\na sobre, el formatge (tambéamb la crosta, que per mi és la part més curiosa del formatge, combinadaambl'interior cremós)\nAgafar la carn iposar-hi la ceba ofegada, el pa remullat amb una mica de llet i ben. Ingredients. unes boletes i aplanar amb la mà\nHabitualment, les posem dins els panets de iogurt que fem amb la panificadoraamb una llesca de formatge cremós i ja ho tenim a punt\nCol·loqueu al damunt de cada llesca una mica de polpa d'albergínia, tres trossets de formatge, tres trossets d'anxova, un polsim d'herbes de provença, sal i unes gotes de crema balsàmica\nDonar-li forma d'hamburguesai coure-les a la planxa. Aquesta recepta és, sens dubte, la millor manera de menjar hamburgueses\nCom que les amanides complertes que duen formatge de cabra i anous li encanten, vaig pensar d'acompanyar-la amb unes coquetes individuals que duguessin formatge de cabra